ŞTIU, 13 ianuarie 2021, cu Felix Drăghici și Costi Mocanu.
Israelul impulsionează Europa – după vaccin au scăzut infectările cu 50%. La noi, premierul Cîțu ne anunță că etapa a doua se deschide pentru mai mulți români. Banii nu-s o problemă. Vine o nouă propunere de la ministrul Învățământului ca să părem mai deștepți – să dăm BAC-ul mai ușor. România riscă o nouă epidemie de nota 10 la orice, pentru că a fost un an greu, să nu supărăm copiii cu subiecte adevărate. Pensiile se pot mări cu 40% dacă nu intervine Parlamentul – discuțiile sunt rele după anunțul ministrului: cea mai mare rentă viageră este 78.000 de lei față de doar 5.000 cât ar fi revenit pe contribuția unui om normal. Președintele Iohannis este contrazis de specialiști – UE va putea permite călătoria doar cu pașapoarte de vaccinare – este propunerea care împarte Europa în două. România continuă să își facă propriile planuri de risc – a promis că plafonează salariile, dar le-a marit astăzi pe cele minime – 99% dintre ele le plătesc însă privații. Culmea capitalismului sălbatic la margine de București – un orășel întreg de apartamente scumpe înconjurat de noroaie și bălți uriașe – doar atât s-a putut, asta e.
Juriul emisiunii a fost alcătuit din: Iulia Maria, Teona Tomoiagă și primarul Iașiului, Mihai Chirica.